

D:\EDodevska\OneDrive - UKIM - Rector's office\Documents\LOGO i KNIGA na STANDARDI-UKIM-2023\UKIM AMBLEM\UKIM AMBLEM LOGO vo BOJA\UKIM AMBLEM LOGO vo BOJA.tif

**УНИВЕРЗИТЕТОТ „СВ. КИРИЛ И МЕТОДИЈ” ВО СКОПЈЕ**

**објавува**

**КОНКУРС**

**за студентски мобилности во рамки на програмата ЕРАЗМУС+**

**АКЦИЈА 1: ИНДИВИДУАЛНА МОБИЛНОСТ ЗА СТУДЕНТИ**

**за летниот семестар во академската 2024/2025 година**

Во рамки на програмата **ЕРАЗМУС+ KА131** на Европската комисија, Универзитетот „Св. Кирил и Методиј” во Скопје распишува конкурс за доделување стипендии за **индивидуална мобилност за студенти** на високообразовните институции **во програмските држави:**

* државите членки на ЕУ
* државите членки на ЕФТА кои се и членки на ЕЕО (Норвешка, Исланд и Лихтенштајн)
* Република Србија и Република Турција

**Конкурсот е отворен за**

* 30 студентски мобилности за студирање
* 22 студентски мобилности за пракса/стажирање

**Времетраење на мобилноста**

1. Студентска мобилност за студирање

* за студенти од сите три циклуси: еден семестар (летен семестар)
* за студенти од трет циклус е можна и кратка форма на мобилност од 5 до 30 дена

2. Студенстка мобилност за пракса/стажирање

* за студенти од сите три циклуси: минимум 2 месеци, максимум 4 месеци
* за студенти од трет циклус е можна и кратка форма на мобилност од 5 до 30 дена

Согласно правилата на Еразмус+ програмата студентите можат да реализираат вкупна физичка мобилност (мобилност за студирање, мобилност за пракса или комбинирана мобилност) од максимум 12 месеци во текот на **еден студиски циклус**. Но, поради ограничениот број на мобилности на годишно ниво, а со цел поголем број на студенти да бидат вклучени во овие форми на мобилност, во процесот на селекцијата предност ќе имаат кандидатите кои претходно не користеле Еразмус+ стипендија.

**Право на пријавување**

Редовни студенти на

* прв циклус студии, со најмалку завршена прва година на студии, односно запишан трет семестар
* втор циклус студии
* трет циклус студии

Мобилноста се остварува во рамки на потпишани Еразмус+ договори меѓу УКИМ и високообразовни институции во програмските држави. ([***Види* листа на Еразмус+ договори**](https://www.ukim.edu.mk/dokumenti_m/Erazmus+_bilateralni_dogovori.docx))

**Потребни документи за мобилност на студенти**

Сите документи за аплицирање се достапни на интернет-страната на [Универзитетот Меѓународна соработка- ERASMUS+](http://ukim.edu.mk/mk_content.php?meni=169&glavno=42)или интернет-страната на факултетот:

* пополнет формулар за пријавување ([**Student Application Form**](https://www.ukim.edu.mk/dokumenti_m/Erasmus+%20Student%20Application%20Form%20v1.doc));
* уверение за положени испити на македонски јазик;
* уверение/диплома за познавање на англиски јазик или јазикот на кој се изведува наставата на ЕУ универзитетот издадена од признат центар/школа за странски јазици;
* уверение за редовен студент - запишан семестар/година (на македонски јазик);
* кратка биографија (**[Europass model](http://www.ukim.edu.mk/dokumenti_m/431_Europass%20CV%20-%20%20%D0%BC%D0%BE%D0%B4%D0%B5%D0%BB%20v1.doc)**).
* мотивациско писмо

Задолжително:

за студентска мобилност за студирање:

* **договор за студирање** [(**Learning Agreement**](https://www.ukim.edu.mk/dokumenti_m/Online%20Learning%20agreement_study%20mobility_2021.docx) **for studies**) во кој се утврдува програмата за студирање, потпишана и одобрена од страна на студентот, матичниот факултет/Еразмус+ координаторот и факултетот во странство (минимум 20 ЕКТС- максимум 30ЕКТС)

за студентска мобилност за пракса/стажирање**:**

* **договор за пракса/стажирање** ([**Learning Аgreement for Traineeship**](http://ukim.edu.mk/dokumenti_m/431_II.6-Annex-HE-Learning%20agreement_traineeships_form_final_2018.docx))
* **покана (**[**Invitation Letter**](http://www.ukim.edu.mk/dokumenti_m/431_4.%20Invitation%20Letter.docx)**)** од институцијата/организацијата/компанија/претпријатие) во која ќе се одвива праксата/стажирањето

Кандидатите за студентска мобилност за студирање лично ја поднесуваат апликацијата **во три примерока** до Еразмус+ координаторот на факултетот/институтот каде што студираат, најдоцна **до 4 октомври 2024.**

Кандидатите за студентска мобилност за пракса/стажирање лично ја поднесуваат апликацијата **во три примерока** до Еразмус+ координаторот на факултетот/институтот каде што студираат, најдоцна **до 19 ноември 2024.**

*(Еден примерок за Еразмус+ коррдинаторот, еден примерок задржува студентот и еден примерок се доставува до Ректоратот на УКИМ)*

([***Види* листа на Еразмус+ координатори по факултети**](https://www.ukim.edu.mk/dokumenti_m/Erasmus+_Faculty_Coordinators_MK.pdf)).

**Селекција на кандидатите**

Првичната селекција/рангирање на кандидатите ја прави факултетот/институтот согласно следниве критериуми:

* академски успех
* познавање на англиски јазик или јазикот на кој се изведува наставата
* мотивација за реализирање на Еразмус+ мобилност

Согласно Еразмус повелбата за високо образование 2021-2027, при селекцијата на кандидатите ќе се води сметка за вклучување на **студентите со посебни потреби и помалку можности (**[***Види* Инклузија (поддршка) на студенти со посебни потреби и помалку можности**](https://www.ukim.edu.mk/dokumenti_m/Students_with_fewer_opportunities.pdf)**)**

Краен рок за поднесување на **рангираните апликации** - студентска мобилност за студирање од страна на факултетите до Ректоратот е **11 октомври 2024.**

Краен рок за поднесување на **рангираните апликации** - студентска мобилност за пракса/стажирање од страна на факултетите до Ректоратот е **26 ноември 2024.**

Висината на стипендијата/грант за студентите изнесува 606-674 ЕУР месечно, согласно земјата во која се престојува, види: ([*Листа за студирање*](https://www.ukim.edu.mk/dokumenti_m/Iznosi_na_grantovi_za_E+_studentska_mobilnost_studii_MK.pdf)*) (*[*Листа за пракса*](https://www.ukim.edu.mk/dokumenti_m/Iznosi_na_grantovi_za_E+_studentska_mobilnost_letna_studentska_praksa_MK.pdf)*)*.

Патните трошоци и здравственото осигурување ги покриваат лично студентите.

**УНИВЕРЗИТЕТ „СВ. КИРИЛ И МЕТОДИЈ” ВО СКОПЈЕ**